钦定古今图书集成/理学汇编/学行典/第253卷 > 叶玉
## 钦定古今图书集成/理学汇编/学行典/第253卷 > 叶玉

按《处州府志》：“叶玉，字振之，丽水人。八岁充增广生，后
以贡官至浔州教授。好施与，有大节，孝事二亲，垂老
不懈。与弟同居，友爱弥笃。始仕福州，俸助贫生朱德
贞等，仍捐赀勒题名于学宫。历官三十四载，清苦无
异平时。每见重于当道，乡里咸景德焉。”

进，重义轻财，尊德乐善，天性纯朴，以知礼见称，乡里
敬信。有讼争及家财不明，得其一言而服。郡守或遇
民闲骨肉难处之事，必檄行处之，各遂省悟，庶几以
德服人者。夫妇偕老，相敬如宾，途行虽遇童稚，揖让
必与成礼。诚隐行君子，无怀葛天之民也。”